cyanic-selkie/wikianc huggingface dataset:
சர்மத் காஷணி
இறப்பு
‘அல்லாவைத் தவிர வேறு கடவுள் இல்லை’ என்பதைக் குறிக்கும் சொற்றொடரில் ‘லாஇலாஹ’ அதாவது ‘கடவுள் இல்லை’ என்று மட்டுமே எப்போதுமே உச்சரித்துக்கொண்டிருக்கிறார் சர்மத் என்ற புகார் எழுப்பப்பட்டது. ஔரங்கசீப் தனது உலமாவைச் சர்மத்திடம் ஏன் "கடவுள் இல்லை" என்று திரும்பத் திரும்பச் சொன்னதைக் கேட்கும்படி கட்டளையிட்டார், மேலும் முழுவதுமாக கலிமா துதி பாடக் கட்டளை இட்டார். அதற்கு அவர், “தற்போது மறுப்பு என்ற கட்டத்தில் நான் ஆழ்ந்திருக்கிறேன். ஏற்பு என்ற ஆன்மிக நிலையை நான் இன்னும் எட்டவில்லை. இப்போது கலிமாவை வாசித்தால் நான் பொய் சொல்வதாகிவிடும்” என்றார் இதனால் இவருக்கு மரண தண்டனை விதிக்கப்பட்டது. அவுரங்கசீப்பின் அரசவை வரலாற்றாசிரியர் அலி கான்-ராசி மரணதண்டனை நிறைவேற்றப்பட்டபோது உடனிருந்தார். மரணதண்டனை மேடையில் சொல்லப்பட்ட சில மர்மவாதிகளின் வசனங்களை அவர் விவரிக்கிறார்: "முல்லாக்கள் அகமது சொர்க்கத்திற்குச் சென்றார் என்று கூறுகிறார்கள், சர்மத் அகமதுவுக்கு சொர்க்கம் வந்தது என்று கூறுகிறார்." . . . "ஒரு சலசலப்பு ஏற்பட்டது, நாங்கள் நித்திய தூக்கத்திலிருந்து கண்களைத் திறந்தோம். அக்கிரமத்தின் இரவு நிலைத்திருப்பதைக் கண்டு, நாங்கள் மீண்டும் தூங்கினோம்."
சர்மத் குறித்து அபுல் கலாம் ஆசாத்
இந்திய விடுதலைப் போராட்டத்தில் ஈடுபட்ட முன்னணி அரசியல் ஆளுமைகளில் ஒருவரான அபுல் கலாம் ஆசாத், தனது சிந்தனை மற்றும் கருத்துச் சுதந்திரத்திற்காக தன்னை சர்மத்துடன் ஒப்பிட்டார்.
குறிப்புகள்
பகுப்பு:இந்தியாவில் தூக்கிலிடப்பட்டவர்கள் பகுப்பு:தில்லியின் வரலாறு பகுப்பு:1661 இறப்புகள் பகுப்பு:Webarchive template wayback links பகுப்பு:சூபி அறிஞர்கள்
ஆரிநத்தம் ஊராட்சி
ஆரிநத்தம் ஊராட்சி (Arinatham Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள திருநாவலூர் வட்டாரத்தில் அமைந்துள்ளது. இந்த ஊராட்சி, உளுந்தூர்பேட்டை சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1693 ஆகும். இவர்களில் பெண்கள் 793 பேரும் ஆண்கள் 900 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திண்ணனூர் நாடு ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வாடிப்பட்டி
'''தா. வாடிப்பட்டி அல்லது வாடிப்பட்டி''' (ஆங்கிலம்: T. Vadipatti or Vadipatti), இந்தியாவின் தமிழ் நாட்டில் அமைந்துள்ள மதுரை மாவட்டத்தில் இருக்கும் ஒரு தேர்வு நிலைப் பேரூராட்சி ஆகும். மதுரை - திண்டுக்கல் நெடுஞ்சாலை எண் 7-லும், மதுரையிலிருந்து 27 கி.மீ. தொலைவிலும் உள்ளது.
சொற்பிறப்பியல்:
"வாடிப்பட்டி" என்ற பெயர் வாயில் அல்லது வாசல் என்ற மூல வார்த்தையிலிருந்து உருவானது, அதாவது 'கதவு' அல்லது 'நுழைவாயில்'. இது மதுரையின் வரலாற்று எல்லைகளில் ஒன்றாகவும், நுழைவாயிலாகவும் இருந்தது, அதே போல் பாண்டியர்களின் முகாம் இடமாகவும் இருந்தது, இது குலசேகர பாண்டியன் காலத்திலிருந்து தெளிவாகிறது.
வரலாறு:
ஜல்லிக்கட்டு, மஞ்சுவிரட்டு மற்றும் எருதுகட்டு விழா ஆகிய திருவிழாக்கள் இந்த நகரத்தில் புகழ்ப்பெற்று விளங்கியுள்ளது. மேலும், குலசேகர பாண்டியனின் அரண்மனை இந்நகரின் அருகே அமைந்திருந்தது.
நிலவமைப்பு:
இரண்டாகப் பிரிந்த வைகை ஆறு (முல்லைப் பெரியாறு பிரதான கால்வாய்) இந்த சிறிய நகரத்தின் தெற்கேயும், வடக்கே சிறுமலையும் பொன்மலையின் அடிவாரத்தில் இந்நகரம் அமைந்துள்ளது. வாடிப்பட்டிக்கு மதுரை விமான நிலையம் 40 கி.மீ. லும் மற்றும் தூத்துக்குடி துறைமுகம் [240 கி.மீ. (150 மை.)] ஆகியவற்றுடன் இணைக்கப்பட்டுள்ளது  (சுமார் இரண்டரை மணி நேரம்). பாண்டிய மன்னன் குலசேகர பாண்டியனின் அரண்மனை அமைந்திருந்த குலசேகரன் கோட்டை என்ற கிராமம் அருகில் உள்ளது;  அவரால் கட்டப்பட்ட மீனாட்சி சுந்தரேஸ்வரர் கோவில் இன்னும் உள்ளது.
அரசியலமைப்பு:
வாடிப்பட்டி சோழவந்தான் சட்டமன்றத் தொகுதி மற்றும் தேனி மக்களவைத் தொகுதியி ன் ஒரு பகுதியாகும்.
கண்ணோட்டம்
அதன் நெல் வயல் மற்றும் வாழை வயல் உள்ளூர்வாசிகளுக்கு விவசாய ஆதாரங்கள். இந்த கிராமத்தில் ஒவ்வொரு செவ்வாய் கிழமையும் வாரச்சந்தை நடைபெறுகிறது.
தாதம்பட்டி மற்றும் எல்.புதூர் முக்கிய பகுதிகளாக பேருந்து நிலையத்தின் அருகே அமைந்துள்ளன. நீரேத்தான், தாதம்பட்டி, போடிநாயக்கன்பட்டி, ராமநாயக்கன்பட்டி, குலசேகரன் கோட்டை, கச்சைகட்டி, செமினிப்பட்டி, குற்றாலப்பட்டி (குட்லாடம்பட்டி), விராலிப்பட்டி போன்ற சிறிய கிராமங்கள் இந்நகரத்தின் பகுதிகளாக மாறிவிட்டன. முல்லை பெரியாறு வாடிப்பட்டி மற்றும் சுற்றுவட்ட கிராமங்களின் விவசாய நிலங்களுக்கு; முக்கியமாக நெல், வாழை மற்றும் தென்னை போன்ற பயிர்களுக்கு ஆதராமாக உள்ளது. ஆறு மற்றும் வளமான நிலம் மற்றும் நீர் காரணமாக விவசாய பகுதி ஆண்டு முழுவதும் பசுமையாக உள்ளது. மீனாட்சி சுந்தரேஸ்வரர் அம்மன் கோயில், ஆரோக்கிய அன்னை திருத்தலம், தொழுகை பள்ளி வாசல், வல்லப கணபதி கோயில், மேட்டுப்பெருமாள் கோயில் என்றழைக்கப்படும் புதடையான் கோயில், நவநீதப் பெருமாள் கோயில், முல்லைப் பெரியாறு கால்வாய்க் கரையில் ஆதி அய்யனார் கோயில், பாலதண்டாயுதபானி கோயில் உள்ளிட்ட பழமையான கோயில்கள் இங்கு அமைந்துள்ளன. வாடிப்பட்டியில் உள்ள பாலதண்டாயுதபானி முருகன் கோயிலில் 100 ஆண்டுகளுக்கு மேலாக வைகாசி விசாகத் திருவிழா கொண்டாடப்பட்டு வருகிறது. வாடிப்பட்டியிலுள்ள புகழ்மிக்கதான ஆரோக்கிய அன்னை திருத்தலம் இரண்டாம் வேளாங்கண்ணி என்றும் அழைக்கப்படுகிறது.
வாடிப்பட்டி ஒரு தாலுகா தலைமையகம் மற்றும் கல்வி, விளையாட்டு மற்றும் தொழில்துறையில் சிறந்து விளங்குகிறது. இங்கு ஹாக்கி விளையாட்டில் முத்து பதிக்கும் அரசு ஆண்கள் மற்றும் பெண்கள் மேனிலைப் பள்ளி, கல்வியில் சிறந்து விளங்கும் தாய் நிறுவன பள்ளிகள் மற்றும் தாய் பெண்கள் கல்லூரி, ஃபுஸ்கோஸ் பள்ளி, வெங்கடாஜலபதி பள்ளி மற்றும் சார்லஸ் பள்ளி போன்ற பள்ளிகள் இந்நகரத்தின் கல்வி மற்றும் விளையாட்டின் ஊற்றாக உள்ளன. வாடிப்பட்டி ஏராளமான ஹாக்கி வீரர்களை உருவாக்கியுள்ளது; அவர்களில் சிலர் தேசிய அளவில் பிரதிநிதித்துவப்படுத்தியுள்ளனர், அத்துடன் பாதுகாப்பு, வங்கி மற்றும் தணிக்கை PSU ஆகியவற்றில் குறிப்பிடத்தக்க பெயர்களை பெற்றுள்ளனர்.
தொழில்துறைகள்:
வாடிப்பட்டி தொடர்வண்டி சந்திப்பானது சரக்கு ஏற்றும் மையமாக செயல்பட்டு வருகிறது. வாடிப்பட்டிக்கு மதுரை விமான நிலையம் 40 கி.மீ. லும் மற்றும் தூத்துக்குடி துறைமுகம் (240 கி.மீ. (150 மை.)) ஆகியவற்றுடன் இணைக்கப்பட்டுள்ளது  (சுமார் இரண்டரை மணி நேரம்).
TAFE, மதுரை ஒருங்கிணைந்த ஜவுளி பூங்கா, திண்டுக்கல் சிப்காட் (வாடிப்பட்டிக்க்கு அருகில்), அலங்காநல்லூர் கரும்புத் தொழிற்சாலை, குளிர்பதனக் கிடங்கு, ரப்பர் உதிரி பாகங்கள், தின்பண்டங்கள் போன்ற பல்வேறு பெரிய நிறுவனங்களைக் கொண்டும் சிறு தொழில்களைக் கொண்டும் இந்நகரம் இயங்குகிறது.
மக்கள் வகைப்பாடு
இந்திய 2011 மக்கள்தொகைக் கணக்கெடுப்பின்படி 26,830 மக்கள் இங்கு வசிக்கின்றார்கள். இவர்களில் 13,326 ஆண்கள், 13,504 பெண்கள் ஆவார்கள். வாடிப்பட்டியில் 1000 ஆண்களுக்கு 1013 பெண்கள் உள்ளனர். இது தமிழக மாநில சராசரியான 996-யை விட கூடுதலானது. வாடிப்பட்டி மக்களின் சராசரி கல்வியறிவு 80.49% ஆகும், இதில் ஆண்களின் கல்வியறிவு 87.03%, பெண்களின் கல்வியறிவு 74.08% ஆகும். இது மாநில சராசரி கல்வியறிவான 80.09% க்கு சமமானதே. வாடிப்பட்டி மக்கள் தொகையில் 2,785 (10.38%) ஆறு வயதுக்குட்பட்டோர் ஆவார்கள். ஆறு வயதுக்குட்பட்ட குழந்தைகளின் பாலின விகிதம் 1000 ஆண்களுக்கு 968 பெண்கள் என்றுள்ளது. இது தமிழக சராசரியான 943-க்கு கூடுதலாக உள்ளது.
2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 96.34% ஆக இருக்கின்றனர். அதையடுத்து கிருஸ்துவர்கள் 1.45%, இஸ்லாமியர்கள் 0.58% என்ற விகிதத்தில் இருக்கின்றனர். வாடிப்பட்டி மொத்த மக்கள்தொகையில் தாழ்த்தப்பட்டோர் 21.78%, பழங்குடியினர் 0.03% ஆக உள்ளனர். வாடிப்பட்டியில் 6,788 வீடுகள் உள்ளன.
வெளி இணைப்பு
பகுப்பு:மதுரை மாவட்டத்தில் உள்ள பேரூராட்சிகள் பகுப்பு:மதுரை மாவட்டம்
கம்பனூர் ஊராட்சி
கம்பனூர் ஊராட்சி (Kambanur Gram Panchayat), தமிழ்நாட்டின் சிவகங்கை மாவட்டத்தில் உள்ள கல்லல் வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2805 ஆகும். இவர்களில் பெண்கள் 1397 பேரும் ஆண்கள் 1408 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அசாய் பனை
அசாய் பனை (açaí palm) அல்லது அச்சாய் பனைஎன்பது ஈட்டர்பே ஒலெராசியா குடும்பத்தைச் சேர்ந்த தாவரமாகும். பழத்திற்காகவும் மேன்மையான நுங்குக்காவும் பயிரிடப்படும் ஈட்டர்பே பேரினத்தைச் சேர்ந்த பனை மர இனமாகும். 'அழுகின்ற அல்லது தண்ணீர் வெளியேற்றும் பழம்' என்று பொருள்படும் துபியன் வார்த்தையான இவாசா'ய் யின் (ïwasa'i) ஐரோப்பியத் தழுவலிலிருந்து இப்பெயர் வந்ததாகும். சமீப ஆண்டுகளில் அசாய்ய் பழத்துக்கான உலகளாவிய தேவை விரிவடைந்து வருகிறது. அந்த நோக்கத்தை முதன்மையாகக் கொண்டே தற்போது அசாய்ய் பனை பயிரிடப்படுகிறது. இதுனுடன் நெருங்கிய தொடர்புடைய இனமான ஈட்டர்பே எடுலிஸ் (Euterpe edulis) (ஜுகாரா) தற்போது நுங்கிற்காகப் பெருமளவில் பயன்படுத்தப்படுகிறது.
இதன் எட்டு இனங்கள் பெலைஸிலிருந்து (Belize) தெற்கு நோக்கிப் பிரேசில் மற்றும் பெரு வரையான மத்திய மற்றும் தென் அமெரிக்காவைப் பிறப்பிடமாகக் கொண்டவை. குறிப்பாக இவை சதுப்பு நிலங்கள் மற்றும் வெள்ளப் பெருக்குச் சமவெளிகளில் வளர்கின்றன. அசாய்ப் பனைகள் 3 மீட்டர்கள் நீளம் வரையான இறகு வடிவ இலைகளுடன், 15 முதல் 30 மீட்டர்கள் வளரக்கூடிய உயரமான ஒல்லி பனைகள் ஆகும்.
பழம்
இதன் பழம் சுமார் ஒரு அங்குல (25 மி.மீ.) வட்டச் சுற்றளவு கொண்டச் சிறிய, கோளமான, கரு ஊதா நிற உள்ளோட்டுச் சதைக்கனியாக இருக்கிறது. இது தோற்றத்தில் திராட்சையைப் போல் இருந்தாலும் குறைவான கூழுடன் அதைவிடச் சிறியதாக இருக்கிறது. இதில் ஒரு பிரிவு கூட்டுத்திரளில் 500 முதல் 900 பழங்கள் உருவாகி இருக்கும். ஒவ்வொரு ஆண்டும் இரு முறைகள் காய்க்கின்றன. இதன் பழம் 0.25 முதல் 0.40 வரையிலான (7 முதல் 10 மி.மீ.) அங்குல விட்டமுடைய ஒற்றைப் பெரிய விதையினைக் கொண்டிருக்கும். பழுத்த பழங்களின் வெளிக்கனியமானது அசாயின் வகை மற்றும் அதன் முதிர்ச்சி ஆகியவற்றைப் பொறுத்து ஆழ்ந்த ஊதா நிறத்திலோ அல்லது பச்சை நிறத்திலோ இருக்கும். இடைக்கனியமானது ஒரு மி.மீ. அல்லது அதற்கும் குறைவான சீரான தடிமனுடன் கூழ் நிறைந்ததாகவும் மெல்லியதாகவும் இருக்கும். இது பருமனான மற்றும் கடினமான உட்கனியத்தைச் சூழ்ந்திருக்கும். உட்கனியமானது மிகச்சிறிய முளையத்தையும், தாராளமான வித்தக விளையத்தையும் கொண்ட ஒரு விதையைக் கொண்டிருக்கும். அதன் விதையானது பழத்தின் சுமார் 80% இடத்தை ஆக்கிரமிக்கிறது (ஸ்காவ்ஸ், 2006சி).
thumb|250px|right|பிரேசிலில் அசாய் பனைத் தோப்பு thumb|right|அசாய் பனை thumb|250px|right|அசாய் கூழ் பரிமாறுதல் thumb|250px|right|பாரா பிரேசிலில் பெலம் பகுதியில் உள்ள சந்தையில் விதைகளிலிருந்து அசாய் கூழ் பிரித்தெடுக்கப்படுகிறது சதைப் பற்றுள்ள சிறு கனிகள் உணவுக்காக அறுவடை செய்யப்படுகின்றன. பிரேசிலிய அமேசானில் உள்ள மூன்று தலைமுறையைச் சேர்ந்த காபோக்லோ மக்களிடம் மேற்கொண்ட ஆய்வில், அசாய்ப் பனை மிகவும் முக்கியமானத் தாவர இனமாக விவரிக்கப்பட்டது. ஏனெனில் இதன் பழம் அவர்கள் உட்கொள்ளும் உணவின் மொத்த நிறையில் 42% வரை பயன்படுத்தப்படுகின்ற முக்கிய உணவுப் பொருளாகும்.
பிரேசிலின் வட மாநிலமான பாராவில் அசாய்க் கூழானது கிழங்குகளுடன் சேர்த்துக் "கியுயியாஸ்" என்று அழைக்கப்படும் குடுவைகளில் பாரம்பரியமாகப் பரிமாறப்படுகின்றன. மேலும் அவரவர் விருப்பத்தைப் பொறுத்து உப்பு சேர்த்தோ அல்லது சர்க்கரை சேர்த்தோ உண்ணப்படுகிறது (சர்க்கரை, ராபடுரா மற்றும் தேன் போன்றவை அதில் கலக்கப்படுவதாக அறியப்படுகிறது). அசாயானது தெற்கு பிரேசிலில் மிகவும் பிரபலான ஒன்றாகும். அங்கு அது பெரும்பாலும் கிரானோலாவுடன் கலந்து அசாய் நா டிகெலா ("குடுவையில் அசாய்") என்ற பானமாக அருந்தப்படுகிறது. பிரேசிலிலும் ஐஸ் கிரீமின் ஒரு சுவையாகவோ அல்லது பழச்சாறாகவோ அசாய் பரவலாக உள்ளெடுக்கப்படுகிறது. அதன் பழச்சாறு சுவை சேர்க்கப்பட்ட மதுபானத்திலும் பயன்படுத்தப்படுகிறது. 1990களில் அசாய்ப் பழச்சாறும் பிரித்தெடுப்புகளும் பல்வேறு பழச்சாறுக் கலவைகள், மிருதுவாக்கிகள், சோடாக்கள் மற்றும் பிற பானங்களில் உலகளாவிய ரீதியில் பயன்படுத்தப்படுகின்றன.
அமெரிக்காவில் அதிகரித்துவரும் அகாயின் புகழானது "புரதம் நிறைந்த ஊட்டச்சத்து பிரேசிலியன் காட்டு வாசிகளை இழக்கச்செய்தது. இவர்கள் பல தலைமுறைகளாக அதில் தங்கியிருந்தனர்" என 2009 ஆம் ஆண்டு மே மாதத்தில் ப்ளூம்பர்க் தெரிவித்தது.
உணவு நிரப்பியாக
அசாயானது ஆற்றல் நிலைகளை அதிகரிக்கும், பாலியல் செயல்பாடுகளை அதிகரிக்கும், செரிமானத்தை மேம்படுத்தும், நச்சு நீக்கம் செய்யும், உயர் நார்ச்சத்து உடையது, சருமத் தோற்றத்தை மேம்படுத்தும், இதய ஆரோக்கியத்தை அதிகரிக்கும், தூக்கத்தை மேம்படுத்தும் மற்றும் கொழுப்பு நிலைகளைக் குறைக்கும் என்பன போன்ற விளம்பரங்களை இந்தப் பொருட்களைச் சந்தைப் படுத்துபவர்கள் வெளியிடுகின்றனர். "அசாய் பழச்சாறானது ஆக்சிஜனேற்றத் தடுப்பான்களின் நடுத்தர நிலைகளை மட்டுமே கொண்டுள்ளது—இது கான்கார்ட் திராட்சை, அவுரிநெல்லி மற்றும் கருப்பு செர்ரிப் பழச்சாறுகள் ஆகியவற்றைக் காட்டிலும் குறைவானது. ஆனால் குருதி நெல்லி, ஆரஞ்சு மற்றும் ஆப்பிள் பழச்சாறுகளைக் காட்டிலும் அதிகமானது" எனக் குவேக்வாட்ச் (Quackwatch) குறிப்பிட்டது.
மேலும் உணவுத்திட்ட ஆக்சிஜனேற்றத் தடுப்பான்களாகப் பாலிபினால்களின் விரிவாக்கம் உடல்நலத்தைச் சந்தேகத்திற்கு உரியதாக்கலாம். உயிரியல் ஆய்வுகளில் பாலிபினால்களில் ஆக்சிஜனேற்றத் தடுப்பான் பங்கு இருப்பதற்கு எந்தவொரு நம்பத் தகுந்த ஆதாரங்களும் இல்லை. ஆனால் மாறாக மிகச்சிறிய செறிவுகளிலேயே கலத்திலிருந்து கலத்துக்கான சமிக்ஞை, ஏற்பி உணர்திறன், அழற்சி விளைவிக்கின்ற நொதிச் செயல்பாடு அல்லது மரபணு கட்டுப்பாடு போன்றவற்றை அவை பாதிக்கலாம். குறிப்பாக அசாய் உள்ளெடுத்தலானது உடல் எடையைப் பாதிக்கிறது அல்லது உடல் எடைக் குறைவை ஊக்குவிக்கிறது என்பதற்கான அறிவியல் ரீதியான சான்றுகள் ஏதுமில்லை.
வாஷிங்டன் டி.சியைச் சார்ந்த பொதுநலனுக்கான அறிவியல் மையத்தின் (Center for Science in the Public Interest) (CSPI) கூற்றுப்படி ஆயிரக்கணக்கான நுகர்வோர்கள் அசாய் சார்ந்த பொருட்களின் இலவச ஒத்திகைகளை ரத்து செய்தபோது அவர்களது கடன் அட்டைகளில் மீட்புத் தொகைகள் நின்றுவிடும் சிக்கலை எதிர்கொண்டனர். மேலும் சில வலைத்தளங்களும் கூட அசாய் சார்ந்த மோசடிகள் அவர்களுக்குத் தீங்கு விளைவிக்கும் மோசடிகளாக எச்சரிக்கை விடுத்துள்ளன. நீரிழிவு மற்றும் மற்ற நீண்டகால உடல் நலக்குறைவுகளின் புறமாற்றல், ஆணுறுப்பின் அளவைப் பெரிதாக்குதல் மற்றும் பெண்கள்மீது ஆண்களின் பாலியல் வீரியத்தன்மையையும் பாலியல் ஈர்ப்புத்தன்மையையும் அதிகரித்தல் உள்ளிட்ட வெளிப்படையான தவறான பிரச்சாரங்களும் செய்யப்படுகின்றன.
2009 ஆம் ஆண்டு மார்ச் மாதம் வரை இந்தப் பிரச்சாரங்கள்குறித்து அறிவியல் ரீதியான கட்டுப்படுத்தப்பட்ட ஆய்வுகள் ஏதுமில்லை. எ.பி.சி நியூஸ் செய்தித் தொடர்பாளர் சூசன் டொனால்ட்சனின் (Susan Donaldson) கூற்றுப்படி இந்தப் பொருட்கள் (அமெரிக்காவில்) எஃப்.டி.எவினால் மதிப்பிடப்பட்டது அல்ல. மேலும் அவற்றின் பலாபலனும் கேள்விக்குரியதாக இருக்கிறது. 2008 ஆம் ஆண்டின் பிற்பகுதியில் த ஓபரா வின்ஃபிரே ஷோவுக்கான வழக்கறிஞர்கள், அடிக்கடி ஓபரா விருந்தினராகப் பங்கேற்கும் மருத்துவர் மெஹ்மட் ஓஸ் (Mehmet Oz) சில உற்பத்தியாளர்களின் பொருட்களை அல்லது அசாயை பொதுவான எடை இழப்புக்குக் காரணமாகக் கூறியதாக இணைப்பு உணவு உற்பத்தியாளர்களிடமிருந்து வந்த குற்றச்சாட்டுகளை விசாரணை செய்யத் தொடங்கியது.
மற்ற பயன்பாடுகள்
இதன் சிறு பழங்களை உணவாக உட்கொள்ளல் அல்லது டெக்விலாவில் சுவைக்காகப் பயன்படுத்தப்படுவது தவிர அசாய் பனை மற்ற வணிகரீதியான பயன்பாடுகளையும் கொண்டிருக்கிறது. தொப்பிகள், பாய்கள், கூடைகள், துடைப்பங்கள் மற்றும் வீடுகளுக்கான கூரைகள் ஆகியவற்றுக்கான இதன் இலைகள் பயன்படுகின்றன. மேலும் அதன் தண்டுப் பகுதி கட்டடக் கட்டுமானங்களில் பூச்சிகளிலிருந்து பாதுகாப்பதற்காகப் பயன்படுத்தப்படுகின்றது. மரத்தின் தண்டுப்பகுதிகள் கனிமங்கள் உருவாக்கும் செயல்பாட்டில் பயன்படுத்தப்படலாம்.
அசாய் பழத்தில் 80% இடத்தைப் பிடித்திருக்கும் அதன் விதைகள் கால்நடைக்கான உணவாகவோ அல்லது தாவரங்களுக்கான கரிம மண்ணின் உட்பொருளாகவோ பயன்படுத்தப்படலாம். விதைப்பதற்கான விதைகள் புதிய பனை மரக் கையிருப்புக்காகப் பயன்படுத்தப்படுகின்றன. அவை சரியான தட்பவெப்பநிலையில் வளர ஆரம்பிப்பதற்கு சில மாதங்கள் தேவைப்படுகிறது. இந்த விதைகள் பல்நிறைவுறா மற்றும் நிறைவுற்ற கொழுப்பு அமிலங்களின் மூலங்களாக இருக்கின்றன.
ஊட்டச்சத்து உள்ளடக்கம்
உறைய வைத்து உலர்ந்த அசாய் பழக் கூழ் மற்றும் தோல் ஆகியவற்றைக் கொண்டு உருவாக்கப்பட்ட பொடியானது (ஓப்டி-அசாய், கெ2எ, இன்க்.) (100 கிராம் அளவுள்ள உலர்ந்த பொடிக்கு) 533.9 கலோரிகள், 52.2 கிராம் கார்போஹைட்ரேட்டுகள், 8.1 கிராம் புரோட்டீன் மற்றும் 32.5 கிராம் கொழுப்பு ஆகியவற்றைக் கொண்டிருப்பதாகத் தெரிகிறது. இதில் உள்ள கார்போஹைட்ரேட் பகுதியில் 44.2 கிராம் அளவில் உணவுத்திட்ட நொதி இருக்கும். மேலும் அந்தப் பொடியில் (ஒவ்வொரு 100 கிராமுக்கும்) புறக்கணிக்கத் தக்க வைட்டமின் சி, 260 மிகி கால்சியம், 4.4 மிகி இரும்பு மற்றும் 1002 யு வைட்டமின் எ அத்துடன் ஆஸ்பார்டிக் அமிலம் மற்றும் குளூத்தமிக் அமிலம் ஆகியவையும் காணப்படுகின்றது. மொத்த உலர் எடையில் 7.59% அமினோ அமில உட்பொருள் இருக்கிறது.
அசாயில் உள்ள கொழுப்பு உட்பொருட்களாக ஒலீயிக் அமிலம் (மொத்த கொழுப்புகளில் 56.2%), பாமிற்றிக் அமிலம் (24.1%) மற்றும் லினோலியிக் அமிலம் (12.5%) ஆகியவை இருக்கின்றன. மேலும் அகாய் பீட்டா சைடோஸ்டெராலையும் (மொத்த ஸ்டெரால்களில் 78 முதல் 91%) கொண்டிருக்கிறது. அசாய் பழத்தில் உள்ள எண்ணெய் அறைகள் ப்ரோசினிடின் ஓலிகோமர்கள் மற்றும் வானிலிக் அமிலம், சிரிஞ்சிக் அமிலம், பி-ஹைட்ரோக்சிபென்சோயிக் அமிலம், ப்ரோடோகேட்டசூயிக் அமிலம் மற்றும் ஃபெருலிக் அமிலம் போன்ற பாலிபினால்களைக் கொண்டிருக்கின்றன. அதன் காரணமாகச் சேமித்து வைக்கும் சமயங்களில் அல்லது வெப்பத்தில் வைக்கப்பட்டிருக்கும்போது கணிசமாக அழுகிவிடும்.
அகாய் மூலப்பொருட்களின் பாலிபினால்கள்
பதொனோரு வகையான உறைநிலைப் பழச்சாறுக் கூழ்களில் மேற்கொள்ளப்பட்ட வெளிச் சோதனை முறை ஆய்வுகளிலிருந்து பெறப்பட்ட ஒப்பீட்டுப் பகுப்பாய்வில் அசாயானது மிதமான அளவில் பாலிபினால் உட்பொருள் மற்றும் ஆக்சிஜனேற்றத் தடுப்பான் செறிவினைக் கொண்டிருந்தது. இது ஏஸ்ரோலா, மாம்பழம், ஸ்ட்ராபெர்ரி மற்றும் திராட்சை ஆகியவற்றைக் காட்டிலும் குறைவாகும்.
உறைந்த உலர்ந்த அசாய் பழக்கூழ் மற்றும் தோல் ஆகியவற்றில் உருவாக்கப்படும் பொடியில் அந்தோசயனின்கள் (3.19 மிகி/கி) காணப்படுகின்றன. எனினும் வெளிச்சோதனை முறை ஆய்வுகளில் இந்தப் பழத்தில் இருக்கும் ஒட்டுமொத்த ஆக்சிஜனேற்றத் தடுப்பான் அளவில் அந்தோசயனின்கள் சுமார் 10% மட்டுமே இருக்கின்றன. அந்தப் பொடியானது ஹோமோஓரியண்டின், ஓரியண்டின், டேக்சிஃபோலின், டியாக்சிஹெக்ஸோஸ், ஐசோவிடெக்சின், ஸ்கோபாரின் உள்ளிட்ட பன்னிரண்டு ஃபிளாவொனாய்டு போன்ற சேர்மங்கள், அத்துடன் ப்ரொஅந்தோசியனிடின்ஸ் (12.89 மிகி/கி) மற்றும் குறை நிலைகளில் ரெஸ்வராட்ரோல் (1.1 μg/g) ஆகியவற்றையும் கொண்டிருப்பதாகக் கூறப்படுகிறது. உறைந்த உலர்ந்த அசாய் பொருள் (ஓப்டி-அசாய்) சார்ந்த ஒரு மற்றொரு மாறுபட்ட ஆய்வின் படி அவுரிநெல்லிகள் மற்றும் மற்ற ஆக்சிஜனேற்றத் தடுப்பான் நிறைந்த பழங்கள் ஆகியவற்றுடன் ஒப்பிடுகையில் இவை மிகவும் குறைவான நிலைகளில் அந்தோசியனின்கள், ப்ரொஅந்தோசியனடின்கள் மற்றும் பிற பாலிபினால்களைக் கொண்டிருக்கின்றன.
வெவ்வேறு அசாய் வகைகளில் அவற்றின் ஆக்சிஜனேற்றத் தடுப்பான் திறனுக்காக மேற்கொள்ளப்பட்ட வெளிச் சோதனைமுறை ஆய்வில் வெள்ளை நிறத்தில் உள்ள வகையானது மாறுபட்ட ஆக்சிஜன் உறுப்புக்களில் எந்த ஆக்சிஜனேற்றத் தடுப்பான் நடவடிக்கையையும் வெளிப்படுத்தவில்லை. அதே சமயம் மிகவும் அதிகமாக வணிகரீதியாகப் பயன்படுத்தப்படும் ஊதா நிற வகையானது பெராக்சில் உறுப்புக்கள் மற்றும் குறைவான பரிமாணம் கொண்ட பெராக்சிநைட்ரேட் ஆகியவற்றில் ஆக்சிஜனேற்றத் தடுப்பான் நடவடிக்கையை வெளிப்படுத்துகின்றன. ஆனால் ஹைட்ராக்சில் உறுப்புக்களில் குறைவான ஆக்சிஜனேற்றத் தடுப்பான் நடவடிக்கையை வெளிப்படுத்துகின்றன.
உறைந்து உலர்ந்த அசாய் பொடியை வைத்து மேற்கொள்ளப்பட்ட வெளிச்சோதனை முறை ஆய்வில் சூப்பராக்சைடு (1614 அலகுகள்/கி) மற்றும் பெராக்சில் உறுப்புக்கள் (1027 μmol TE/g) ஆகியவற்றில் ஆக்சிஜனேற்றத் தடுப்பான் நடவடிக்கையையும் பெராக்சிநைட்ரேட் மற்றும் ஹைட்ராக்சில் உறுப்புக்களில் மிதமான நடவடிக்கையையும் ஏற்படுத்தியது. இந்தப் பொடியானது நியூட்ரோஃபில்களில் ஹைட்ரஜன் பெராக்சைடு தூண்டப்பட்ட ஆக்சிஜனேற்றத்தைத் தடுப்பதாகத் தெரிகிறது. மேலும் வெளிச் சோதனை முறைகளில் லிப்போபாலிசாக்கரைடு தூண்டப்பட்ட இரத்த விழுங்கணுக்கள் மூலமாக உருவாக்கப்பட்ட நைட்ரிக் ஆக்சைடு மீது மெல்லிய தூண்டல் விளைவைக் கொண்டிருக்கிறது. எனினும் இந்த முடிவுகள் வெளிச்சோதனை முறைகளில் மட்டுமே பயன்படுத்தப்படுகின்றன. அவை உளவியல் ரீதியாகப் பொருத்தமானவையா என்பது இன்னும் அறியப்படவில்லை. மாறாக உயிரியல் ஆய்வுகளில் மிகவும் நுண்ணிய ஆக்சிஜனேற்றத் தடுப்பான் சாராதவைகளின் பங்குகள் நிகழ வாய்ப்புள்ளவையாகவே இருக்கின்றன.
வெளிச் சோதனை முறையில் பெராக்சில் உறுப்புக்களின் மீது அசாய் விதைகளின் சாரங்கள் ஆக்சிஜனேற்றத் தடுப்பான் திறனைக் கொண்டிருக்கின்றன. அதே போன்று கூழில் ஆக்சிஜனேற்றத் தடுப்பான் திறனானது பெராக்சிநைட்ரேட் மற்றும் ஹைட்ராக்சில் உறுப்புக்களில் உயர்வான ஆக்சிஜனேற்றத் தடுப்பான் திறனுடன் இருக்கிறது.
அசாய் பழச்சாற்றில் ஆக்சிஜனேற்றத் தடுப்பான் ஆற்றல்
அசாய் பழச்சாற்றின் குறிப்பிடப்படாத சதவீதங்கள் அடங்கிய மூன்று வணிக ரீதியாகக் கிடைக்கக்கூடிய பழச்சாற்றுக் கலவையைச் சிகப்பு ஒயின், தேநீர், ஆறு வகையான சுத்தமான பழச்சாறு மற்றும் மாதுளை பழச்சாறு ஆகியவற்றுடன் ஆக்சிஜனேற்றத் தடுப்பான் திறனறிவதற்காக வெளிச்சோதனை முறையில் சோதிக்கும்போது சராசரி ஆக்சிஜனேற்றத் தடுப்பான் திறன் மாதுளை பழச்சாறு, கான்கார்ட் திராட்சை பழச்சாறு, அவுரிநெல்லி பழச்சாறு மற்றும் சிகப்பு ஒயின் ஆகியவற்றைக் காட்டிலும் குறைவான தரநிலை உடையதாக இருந்தது. இந்தச் சராசரியானது கருப்பு செர்ரி அல்லது குருதிநெல்லி பழச்சாறு ஆகியவற்றிற்கு தோராயமாகச் சமமானதாகவும் ஆரஞ்சு பழச்சாறு, ஆப்பிள் பழச்சாறு மற்றும் தேநீர் ஆகியவற்றைக் காட்டிலும் அதிகமாகவும் இருந்தது.
12 ஆரோக்கியமான நோன்பிருக்கும் தன்னார்வளர்களில் மேற்கொள்ளப்பட்டச் சோதனையில் வணிக ரீதியான அசாய் பழச்சாறு பானம் அல்லது ஆப்பிள் சாஸ் உட்கொண்ட இரண்டு மணிநேரங்களில் இரத்த ஆக்சிஜனேற்றத் தடுப்பான் திறன் அதிகரிப்பது நிரூபிக்கப்பட்டது. ஆனால் இந்த ஆக்சிஜனேற்றத் தடுப்பானின் காரணமாக உளவியல் ரீதியான விளைவுகள் ஏதேனும் ஏற்பட்டதா என ஆய்வுகள் மேற்கொள்ளப்படவில்லை. எதிர்வினை ஆக்சிஜன் இனங்களின் தலைமுறை அசாய் பழச்சாறு உட்கொண்டதன் காரணமாகக் குறிப்பிடத் தக்க அளவில் பாதிப்பை அடைந்திருக்கவில்லை.
அசாயானது அதன் ஆற்றல்மிக்க செறிவான பாலிபினால் உள்ளடக்கத்துக்காகக் குறிப்பிடத்தக்கதாக இருந்த போதும் இந்தப் பழத்தின் அந்தோசியனின்கள் தாவரத்தின் இயற்கையானத் தடுப்பு இயங்கமைப்புகள் மற்றும் வெளிச் சோதனை முறை ஆகியவற்றில் மட்டுமே இயைபான ஆக்சிஜனேற்றத் தடுப்புத் திறன் கொண்டிருக்க வாய்ப்பிருக்கிறது. அசாயின் பினாலிக் ஆக்சிஜனேற்றத் தடுப்பான் பண்புகள் பழத்தினை உட்கொண்ட பிறகு எதிர்பாராத வண்ணம் காப்பதன் காரணமாக இந்தப் பகுத்தறிதல் பயன்படுத்தப்படுகிறது. இது தொடர்பாக லினஸ் பாலிங் இன்ஸ்டிட்யூட்டின் (Linus Pauling Institute) பொருள் விளக்கத்தில் செரிமானத்தைத் தொடர்ந்து உணவுத்திட்ட அந்தோசியனின்கள் மற்றும் மற்ற ஃபிளாவனாய்டுகள் குறைவான அல்லது எந்த நேரடித் தொடர்பும் அற்ற ஆக்சிஜனேற்றத் தடுப்பான் உணவு மதிப்பைக் கொண்டிருக்கின்றன எனக் குறிப்பிடப்பட்டிருக்கிறது. கட்டுப்படுத்தப்பட்ட பரிசோதனைக் குழாய் நிலைகளைப் போலல்லாமல் உயிரியல் ஆய்வுகளில் அந்தொசியனின்களின் நிலை அவை துரிதமாக வெளியேற்றப்படும் இரசாயன மாற்றமடைந்த உயிரினக் கழிவுகள் உருவாக்குவதற்காக ஏற்கனவே உட்கொள்ளப்பட்டவற்றில் பெரும்பாலானவற்றுடன் மோசமாக வினை புரிகின்றன (5%க்கும் குறைவாக) எனச் சுட்டிக்காட்டுகிறது.
அசாய் போன்ற அந்தொசியனின் செறிந்த உணவுகள் உட்கொள்ளப்பட்ட பிறகு காணப்படும் இரத்தத்தின் ஆக்சிஜனேற்றத் தடுப்பானின் அதிகரிப்பு அந்தொசியனின்கள் அல்லது மற்ற பாலிபினால்களின் காரணமாக நேரடியாக ஏற்படுவது அல்ல. ஆனால் பாலிபினால் வளர்சிதை மாற்றத்திலிருந்து தருவிக்கப்பட்ட யூரிக் அமில நிலைகள் அதிகரிப்பின் முடிவுகளாகப் பெரும்பாலும் இருப்பதற்கு சாத்தியமிருக்கிறது. ஃப்ரேயின் (Frei) கூற்றுப்படி, "நாம் தற்போது உடலில் ஃபிளாவனாய்டுகளின் நடவடிக்கையைப் பின் தொடரலாம். மேலும் உடலானது அதனை வெளியிலிருந்து வந்த சேர்மமாகக் கருதி அதனை உடலிலிருந்து விடுவிக்க முயற்சி செய்யும் என்பது தெளிவு."
இதர ஆய்வுகள்
உறைந்து உலர்ந்த அசாய் பொடி சைக்லோக்சிஜீனஸ் நொதிகளான COX-1 மற்றும் COX-2 மீது மிதமான நிறுத்துகின்ற விளைவுகளைக் கொண்டிருந்தது. மேலும் அசாயிலிருந்து இரசாயன ரீதியாகப் பிரித்தெடுக்கப்பட்ட பாலிபினாலிக் செறிந்த பின்னங்கள் வெளிச் சோதனை முறையில் ஹெச்.எல்-60 (சோதனை வழி இரத்தப்புற்றுநோய்) செல்களின் பரவலைக் குறைப்பதாகக் கூறப்பட்டது. வெளிச்சோதனை முறையில் பரவலுக்கு எதிரான விளைவுகள் அகாய் கூழ் எண்ணெயிலிருந்து பிரித்தெடுக்கப்பட்டவைகளிலும் காணப்பட்டன. உயர் கொழுப்பு நிறைந்த உணவு கொடுக்கப்பட்ட எலிகளில் மேற்கொள்ளப்பட்ட சோதனைகளில் உலர்ந்த அசாய் கூழை சேர்க்கை உணவாகக் கொடுக்கப்பட்டபோது ஒட்டுமொத்த இரத்த நிலைகள், உயர் அடர்த்தியற்ற லிப்போப்புரதக் கொழுப்பு மற்றும் சூப்பராக்சைடு டிஸ்முடேஸ் நடவடிக்கை ஆகியவைக் குறைந்தது நிரூபணமானது.
வாய் வழியாக உட்கொள்ளப்பட்ட அசாயானது இரையக குடலிய அமைப்பில் காந்தவிய உடனிசைவு இயல்நிலை வரைவுக்கான மாறுபடு முகவராக இருப்பதாகச் சோதனையில் அறியப்பட்டது. அதன் அந்தோசியனின்கள் இயல்பான உணவு நிறமிடும் முகவராக நிலைப்புத்தன்மைக்கான பண்புகளையும் கொண்டிருக்கின்றன.
குறிப்புதவிகள்
பகுப்பு:மூலிகைகள்
ஏ. எல். சீனிவாசன்
'''ஏ. எல். சீனிவாசன்' (A. L. Srinivasan'', 23 நவம்பர் 1923 – 30 சூலை 1977) தமிழ்த் திரைப்படத் தயாரிப்பாளர் ஆவார். இவர் பல இயக்குநர்களை தமிழ்த் திரைப்படங்களில் அறிமுகப்படுத்தினார். கவிஞர் கண்ணதாசனின் மூத்த சகோதரரான இவர் '''ஏ.எல்.எஸ். தயாரிப்பகம்''' என்ற பெயரில் திரைப்படங்களைத் தயாரித்து வந்தார். '''ஏ. எல். எஸ்.''' எனவும் அழைக்கப்படுகிறார்.
இளமைக் காலம்
ஏ.எல்.சீனிவாசன் அன்றைய ராமநாதபுரம் மாவட்டத்தில் (இன்றைய சிவகங்கை மாவட்டம்) சிறுகூடல்பட்டியில் 1923 நவம்பர் 23-ந்தேதி பிறந்தார். இவரது பெற்றோர் சாத்தப்பன் செட்டியார் விசாலாட்சி ஆவர். இந்தத் தம்பதிகளுக்கு மொத்தம் 9 பிள்ளைகள். அவர்களில் 6-வதாகப் பிறந்தவர் ஏ.எல்.எஸ். இவருடைய தம்பி கவிஞர் கண்ணதாசன். சிறுகூடல்பட்டியில் உள்ள கலைமகள் வித்யாசாலையில் எட்டாம் வகுப்பு வரை ஏ.எல்.எஸ். படித்தார். சிறுவயதிலேயே, சினிமா மீது ஏ.எல்.எஸ்.சுக்கு மிகுந்த ஆர்வம். காரைக்குடியில் உள்ள சினிமா தியேட்டருக்கு (8 மைல் தூரம்) சைக்கிளில் சென்று, தொடர்ந்து மூன்று காட்சிகளையும் பார்த்து விட்டுத் திரும்புவார்.
பணி
1941-ல் சென்னையில் ஒரு கம்பெனியில் 40 ரூபாய் சம்பளத்தில் வேலைக்குச் சேர்ந்தார். சில மாதங்களே அங்கு வேலை பார்த்தார். பின்னர் கோவை சென்று, சினிமா விநியோகஸ்தரின் பிரதி நிதியாக பணியாற்றினார். அப்போது டி.ஆர்.மகாலிங்கம், என். எஸ்.கிருஷ்ணன் ஆகியோருடன் பழகும் வாய்ப்பு கிடைத்தது. 1942-ல் வேட்டைக்காரன்புதூரைச் சேர்ந்த திருமலைச்சாமி கவுண்டர், முத்துமாணிக்கம், துரைசாமி கவுண்டர் ஆகியோருடன் சேர்ந்து 'கோயமுத்தூர் பிக்சர்ஸ்' என்ற படக்கம்பெனியைத் தொடங்கினார்.
திரைப்படங்களை வாங்கி விநியோகம் செய்யும் கம்பெனி இது. அறிஞர் அண்ணா கதை- வசனம் எழுதிய 'வேலைக்காரி' படத்தின் விநியோக உரிமையை ஏ.எல்.எஸ். வாங்கினார். படம் மிக வெற்றிகரமாக ஓடவே, நல்ல லாபம் கிடைத்தது. 1951-ல் சென்னையில் 'மதராஸ் பிக்சர்ஸ்' என்ற படத்தயாரிப்பு நிறுவனத்தை தொடங்கினார். முதல் படம் 'பணம்.' இதை கலைவாணர் என்.எஸ்.கிருஷ்ணன் டைரக்ட் செய்தார். 'மதராஸ் பிக்சர்ஸ்' என்ற பெயர் பின்னர் 'ஏ.எல்.எஸ். புரொடக்சன்ஸ்' என்று மாறியது.
பி. மாதவன், பிரபல கன்னட இயக்குநர் புட்டண்ணா போன்ற பல இயக்குநர்களை அறிமுகப்படுத்தினார். 1960-ம் ஆண்டில் பரணி ஸ்டூடியோவை குத்தகைக்கு எடுத்து நடத்தினார். பிறகு 1961-ல் மெஜஸ்டிக் ஸ்டூடியோவை நீண்ட கால குத்தகைக்கு எடுத்து 'சாரதா ஸ்டூடியோ' என்ற பெயரில் நடத்தினார். விநியோக உரிமையில், 'தடுப்புரிமை' (negative rights, திரைப்படத்தை முழு விலை கொடுத்து வாங்கி, அதை விநியோகஸ்தர்களுக்கு பிரித்துக் கொடுப்பது, அல்லது நேரடியாக வெளியிடுவது) என்ற முறையை அறிமுகப்படுத்தினார்.
தென்னிந்திய பிலிம் வர்த்தகசபை அகில இந்திய பட அதிபர்கள் கூட்டமைப்பு, ஸ்டூடியோ அதிபர்கள் சங்கம், மற்றும் பல திரைப்பட அமைப்புகளின் தலைவர் பதவிகளை வகித்தார். குறிப்பாக, தமிழ், தெலுங்கு, கன்னடம், மலையாளம் ஆகிய 4 மொழிகளின் பட அதிபர்கள் அங்கம் வகித்த தென்னிந்தியத் திரைப்பட வர்த்தக சபையின் தலைவராக அவர் 13 ஆண்டுகள் பதவி வகித்தார். ஊட்டியில் பிரான்சு நாட்டு கூட்டுறவுடன் திரைப்படத் தொழிற்சாலை அமைக்க முடிவு எடுக்கப்பட்டபோது, ஒன்றிய அரசின் பிரதிநிதியாக பிரான்சு நாட்டுக்குச் சென்று பேச்சு நடத்தினார். இந்தோனேசியா தலைநகர் ஜகார்த்தாவில் இந்திய திரைப்பட விழா நடந்தபோது, இந்தியத் தூதுக்குழுவுக்கு தலைமை தாங்கிச் சென்றார்.
தனிப்பட்ட வாழ்க்கை
சீனிவாசனுக்கு மனைவி அழகம்மை ஆச்சி (இறப்பு: 21 மே 1981) வழியாக கண்ணப்பன், விசாலாட்சி என இரண்டு பிள்ளைகள் உள்ளனர். இவர் நடிகை எஸ். வரலட்சுமியைத் (1950-2009) மணம் புரிந்தார். இவர்களுக்கு நளினி, முருகன் என இரண்டு பிள்ளைகள்.
டையெத்தில்பாசுபைட்டு
டையெத்தில்பாசுபைட்டு (Diethylphosphite) என்பது (C2H5O)2P(O)H என்ற மூலக்கூற்று வாய்ப்பாட்டால் விவரிக்கப்படும் ஒரு கரிம பாசுபரசு சேர்மமாகும். பிற கரிமபாசுபரசு சேர்மங்களை உருவாக்கப் பயன்படும் ஒரு வினைப்பொருளாக இது பயன்படுத்தப்படுகிறது. P-H பிணைப்பின் அதிக வினைத்திறனை இப்பயன்பாட்டிற்குரிய அடிப்படைக் காரணமாகும். டையெத்தில்பாசுபைட்டு ஒரு நிறமற்ற நீர்மமாகும். இதன் மூலக்கூறுகள் நான்முகியின் வடிவத்தில் உள்ளன.
தயாரிப்பு
பாசுபரசு முக்குளோரைடு மற்றும் எத்தனால் சேர்மங்களைப் பயன்படுத்தி 1850 ஆம் ஆண்டுகளில் அநேகமாக டையெத்தில்பாசுபைட்டு தயாரிக்கப்பட்டிருக்கலாம். ஆனால், தேவைக்காக தயாரிக்கப்படும் தயாரிப்பு முறைகள் பின்வருமாறு உள்ளன :.
இச்சேர்மத்தின் பல வழிப்பொருட்களையும் இதேமுறையில் தயாரிக்க முடியும். பாசுபைட்டு என்று பெயரிடப்பட்டிருந்தாலும் மிகப்பெருமளவில் இது பாசுபோனேட்டு (C2H5O)2P(O)H, வடிவிலேயே காணப்படுகிறது. இப்பண்பை தன்னுடைய மூல அமிலமான பாசுபரசு அமிலத்துடன் இது பகிர்ந்து கொள்கிறது. இதுபோன்ற பல வினைகள் இருந்தபோதிலும், பாசுபரசு(V) மற்றும் பாசுபரசு(III) வடிவங்களுக்கு இடையிலான பின்வரும் இடமாற்றிய சமநிலை இருப்பதைக் கருத்தில் கொள்ளாமல் பகுத்தறிவது கடினமாகும் :
வினைகள்
எத்தனாலைவிட உயர் கொதிநிலை கொண்ட ஆல்ககாலுடன் சேர்த்து டையெத்தில்பாசுப்பைட்டைச் சேர்த்து சூடுபடுத்தும்போது பரிமாற்ற எசுத்தராக்க வினை நிகழ்கிறது :
பொட்டாசியம் மூவிணைய-பியூட்டாக்சைடு போன்ற காரத்தின் முன்னிலையில் இப்பாசுபரசு சேர்மம் புரோட்டான் நீக்கம் அடைந்து பாசுபரசை ஆல்க்கைலேற்றம் அடைய அனுமதிக்கிறது:
அரைல் ஆலைடுகளை மாற்றுவதற்கு பலேடியம் வினையூக்கிகள் பயன்படுத்தலாம். C-P பிணைப்பு செயல்முறையானது புச்வால்டு-ஆர்ட்விக் அமீனேற்றத்தை நினைவூட்டுகிறது.
புதோவிக் வினை மற்றும் கபாச்சினிக் பீல்டுசு வினை போன்ற வினைகளில் இமீன்களுடன் வினையில் ஈடுபட்டு அமினோபாசுபோனேட்டுகளைக் கொடுக்கிறது.
கிரிக்னார்டு வினைப்பொருளுடன் டையெத்தில் பாசுப்பைட்டு வினைபடுவதால் முதலில் புரோட்டான் நீக்கம் நிகழ்ந்து அதைத் தொடர்ந்து ஈத்தாக்சி குழுக்கள் இடப்பெயர்ச்சி அடைகின்றன. இவ்வினையின் வழியாக டைமெத்தில்பாசுபீன் ஆக்சைடுகள் போன்ற இரண்டாம்நிலை பாசுபீன் ஆக்சைடுகள் உருவாதலுக்கான வழி கிடைக்கிறது. பின்வரும் சமன்பாடு இவ்வினையை விளக்குகிறது.
மேற்கோள்கள்
பகுப்பு:கரிமபாசுபீன் ஆக்சைடுகள் பகுப்பு:கரிம பாசுபைட்டுகள்
போட்டியாளர் பகுப்பாய்வு
சந்தைப்படுத்தல் மற்றும் மூலோபாய மேலாண்மையில் போட்டி பகுப்பாய்வு(Competitive analysis) என்பது தற்போதைய மற்றும் சாத்தியமான போட்டியாளர்களின் பலம் மற்றும் பலவீனங்களின் மதிப்பீடாகும். இந்த பகுப்பாய்வு வாய்ப்புகள் மற்றும் அச்சுறுத்தல்களை அடையாளம் காண ஒரு தாக்குதல் மற்றும் தற்காப்பு மூலோபாய சூழலை(defensive strategic context) வழங்குகிறது. திறமையான மற்றும் பயனுள்ள மூலோபாயத்தை உருவாக்குதல், செயல்படுத்துதல், கண்காணித்தல் மற்றும் சரிசெய்தல் ஆகியவற்றின் ஆதரவில் போட்டியாளர் பகுப்பாய்வின் தொடர்புடைய ஆதாரங்கள் அனைத்தையும் ஒரு கட்டமைப்பில் ஒருங்கிணைக்கிறது.
போட்டி பகுப்பாய்வு என்பது பெருநிறுவன மூலோபாயத்தின் இன்றியமையாத அங்கமாகும். பெரும்பாலான நிறுவனங்கள் இந்த வகை பகுப்பாய்வை முறையாக நடத்துவதில்லை என்று வாதிடப்படுகிறது. மாறாக, "ஒவ்வொரு மேலாளரும் தொடர்ந்து பெறும் போட்டியாளர்களைப் பற்றிய தகவல்களின் மூலம் பெறப்பட்ட முறைசாரா பதிவுகள், யூகங்கள் மற்றும் உள்ளுணர்வு" என்று அழைக்கப்படும் பல நிறுவனங்கள் செயல்படுகின்றன. இதன் விளைவாக, பாரம்பரிய சுற்றுச்சூழல் ஸ்கேனிங் பல நிறுவனங்களுக்கு வலுவான போட்டியாளர் பகுப்பாய்வின் பற்றாக்குறையால் ஆபத்தான போட்டி இருண்ட பகுதிகளின் ஆபத்தில் உள்ளது. வாடிக்கையாளர்களுக்கு சிறந்த தயாரிப்பு அல்லது சேவையை வழங்க பல்வேறு வணிக நிலைகளில் போட்டியாளர் பகுப்பாய்வு நடத்துவது முக்கியம்.
போட்டி பகுப்பாய்வு
ஒரு பொதுவான மற்றும் பயனுள்ள நுட்பம் ஒரு போட்டியாளர் வரிசையை உருவாக்குவதாகும். படிகளில் கீழ்கண்டவை அடங்கும்:
போட்டி விவரக்குறிப்பு
போட்டியாளர் விவரக்குறிப்பின் மூலோபாய பகுத்தறிவு எளிமையானது. போட்டியாளர்களின் சிறந்த அறிவு போட்டி அனுகூலத்திற்கான சட்டபூர்வமான ஆதாரத்தை வழங்குகிறது. போட்டி அனுகூலத்திற்கான மூலப்பொருள் நிறுவனம் தேர்ந்தெடுத்த சந்தையில் உயர்ந்த வாடிக்கையாளர் மதிப்பை வழங்குவதைக் கொண்டுள்ளது. வாடிக்கையாளரின் மதிப்பின் உறுதியான பண்பு உயர்ந்தது. போட்டியாளர்களின் அறிவை கார்ப்பரேட் மூலோபாயத்தின்(corporate strategy) உள்ளார்ந்த அங்கமாக மாற்றும் போட்டி சலுகைகளுடன் ஒப்பிடும்போது வாடிக்கையாளர் மதிப்பு வரையறுக்கப்படுகிறது. விவரக்குறிப்பு இந்த மூலோபாய நோக்கத்தை மூன்று முக்கியமான வழிகளில் எளிதாக்குகிறது. முதலாவதாக, நிறுவனம் சுரண்டக்கூடிய போட்டியாளர்களின் மூலோபாய பலவீனங்களை விவரக்குறிப்பு வெளிப்படுத்தலாம். இரண்டாவதாக, போட்டியாளர் விவரக்குறிப்பின் செயல்திறன் மிக்க நிலைப்பாடு, நிறுவனத்தின் திட்டமிட்ட உத்திகள், மற்ற போட்டி நிறுவனங்களின் உத்திகள் மற்றும் சுற்றுச்சூழலில் ஏற்படும் மாற்றங்களுக்கு அவர்களின் போட்டியாளர்களின் மூலோபாய பதிலை எதிர்பார்க்க நிறுவனத்தை அனுமதிக்கும். மூன்றாவதாக, இந்த செயலூக்கமான அறிவு நிறுவனங்களுக்கு மூலோபாய சுறுசுறுப்பைக் கொடுக்கும். வாய்ப்புகளைப் சுரண்டுவதற்கும் பலத்தைப் மூலதனமாக்குவதற்கும் தாக்குதல் மூலோபாயத்தை விரைவாக செயல்படுத்த கூடும். இதேபோல், நிறுவனத்தின் சொந்த பலவீனங்களைப் பயன்படுத்தி போட்டி நிறுவனங்களின் அச்சுறுத்தலை எதிர்கொள்ள தற்காப்பு மூலோபாயம் மிகவும் சாமர்த்தியமாக பயன்படுத்தப்படலாம்.
முறையான மற்றும் மேம்பட்ட போட்டியாளர் விவரக்குறிப்பைப் பயிற்சி செய்யும் நிறுவனங்கள் குறிப்பிடத்தக்க அனுகூலத்தைக் கொண்டிருக்கலாம். ஒரு விரிவான விவரக்குறிப்பு திறன் என்பது வெற்றிகரமான போட்டிக்குத் தேவையான ஒரு முக்கியத் திறனாகும்.
ஒவ்வொரு முக்கிய போட்டியாளர்களிடமும் விரிவான சுயவிவரங்களை உருவாக்குவது ஒரு பொதுவான நுட்பமாகும். இந்த சுயவிவரங்கள் போட்டியாளரின் பின்னணி, நிதி, பொருட்கள், சந்தைகள், வசதிகள், பணியாளர்கள் மற்றும் உத்திகள் பற்றிய ஆழமான விளக்கத்தை இது உள்ளடக்கியது:
ஊடக கண்காணிப்பு
ஒரு போட்டியாளரின் ஊடக மூலோபாயம் பட்ஜெட் ஒதுக்கீடு, பிரிவு மற்றும் இலக்கு உத்தி மற்றும் தேர்ந்தெடுப்பு மற்றும் கவனம் ஆகியவற்றை வெளிப்படுத்துகிறது. ஒரு தந்திரோபாய கண்ணோட்டத்தில், ஒரு மேலாளர் தனது சொந்த ஊடகத் திட்டத்தை செயல்படுத்த உதவுவதற்கும் இது பயன்படுத்தப்படலாம். போட்டியாளரின் மீடியா வாங்குதல், மீடியா தேர்வு, அதிர்வெண், சென்றடைதல், தொடர்ச்சி, அட்டவணைகள் ஆகியவற்றை அறிந்துகொள்வதன் மூலம், மேலாளர் தங்கள் சொந்த ஊடகத் திட்டத்தை ஏற்பாடு செய்யலாம், அதனால் அவை ஒத்துப்போவதில்லை.
பெருநிறுவன உளவுத்துறையின் பிற ஆதாரங்களில் வர்த்தக நிகழ்ச்சிகள், காப்புரிமை தாக்கல், பரஸ்பர வாடிக்கையாளர்கள், வருடாந்திர அறிக்கைகள் மற்றும் வர்த்தக சங்கங்கள் ஆகியவை அடங்கும்.
இந்தத் தகவலைப் பெற சில நிறுவனங்கள் போட்டியாளர் உளவுத்துறை நிபுணர்களை நியமிக்கின்றன. போட்டி நுண்ணறிவு நிபுணர்களின் சங்கம் இந்த சேவைகளை வழங்கும் தனிநபர்களின் பட்டியலை பராமரிக்கிறது.
புதிய போட்டியாளர்கள்
தற்போதைய போட்டியாளர்களை பகுப்பாய்வு செய்வதோடு கூடுதலாக, எதிர்கால போட்டி அச்சுறுத்தல்களை மதிப்பிடுவது அவசியம். புதிய போட்டியாளர்களின் மிகவும் பொதுவான ஆதாரங்கள் வருமாறு:
புதிய போட்டியாளர்களின் நுழைவு எப்போது சாத்தியமாகும்:
உசாத்துணை
பகுப்பு:சந்தைப்படுத்தல் உத்தி பகுப்பு:சந்தை ஆராய்ச்சி பகுப்பு:சந்தைப்படுத்தல் ஆராய்ச்சி பகுப்பு:வணிக பகுப்பாய்வு பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
தீபிகா படுகோண்
தீபிகா படுகோண் (கன்னடம்: ದೀಪಿಕಾ ಪಡುಕೋಣೆ ) (பி. ஜனவரி 5, 1986) ஒரு இந்திய திரைப்பட ந‌டிகை மற்றும் விளம்பர அழகி. கன்னடம் மற்றும் இந்தி திரைப்படங்களில் ந‌டித்திருக்கிறார்.
டென்மார்க்கின் தலைநகர‌மான‌ கோப்பென்ஹாகெனில் உஜ்ஜ‌லா மற்றும் பிர‌காஷ் படுகோணெவுக்கு பிறந்தார். அ‌வ‌ரின் த‌ந்தையான‌ பிர‌காஷ் படுகோணெ ஒரு  புகழ்பெற்ற பூப்பந்தாட்ட ஆட்டக்கார‌ர்.
பெங்களூரில் வளர்ந்த தீபிகா, க‌ல்லூரியில் ப‌டிக்கும் பொழுது ஒப்பனையழகித் தொழில் துறையில் சேர்ந்தார். 2006 ஆம் ஆண்டில் முத‌ன் முறையாக "ஐஸ்வர்யா" என்ற‌ ‌கன்னட திரைப்படத்தில் ந‌டித்தார். 2007 இல் ஃபாரா கானின் "ஓம் ஷாந்தி ஓம்" இந்தி ப‌ட‌த்தோடு இந்தியா முழுவ‌தும் அறிமுகம் பெற்றார்.
வாழ்க்கைக் குறிப்பு
படுக்கோன் உஜாலா மற்றும் பிரகாஷ் படுக்கோன் ஆகியோருக்கு ஜனவரி 5, 1986 ல் டென்மார்க்கில் உள்ள கொப்பென்ஹகனில் பிறந்தார். இவர் வெறும் பதினொரு மாத வயதாக இருக்கும் போது இவர் குடும்பம் இந்தியாவில் பெங்களூருக்கு நகர்ந்தது. இவரது பெற்றோர் இந்தியாவில், கர்நாடகாவில், உடுப்பி மாவட்டத்தில் குண்டபுரா தாலுக்கில் உள்ள படுக்கோன் என்ற கிராமத்திலிருந்து வந்தனர். இவரது தந்தை பிரகாஷ் படுக்கோன் சர்வதேச அளவில் மதிப்புள்ள பூப்பந்தாட்ட வீரர் மற்றும் தாய் ஒரு பயண முகவர். படுக்கோனுக்கு 1991 இல் பிறந்த அனிஷா என்ற இளைய தங்கையும் 1993 ல் பிறந்த ஒரு சகோதரனும் உள்ளனர்.
படுக்கோன் பெங்களூரில் உள்ள சோபியா உயர்நிலை பள்ளிக்கு சென்றார். பெங்களூரில் உள்ள மவுண்ட் கார்மெல் கல்லூரியில் தனது பல்கலைகழக முன்பாடக்கோப்பு படிப்புகளை முடித்தார். இவர் உயர்நிலைப் பள்ளியில் இருக்கும்பொழுதே தன் தந்தையை போல மாநில அளவில் பூப்பந்தாட்டம் விளையாடினார் மற்றும் இவர் தந்தையின் பூபந்தாட்ட சங்கத்தில் உறுப்பினராக இருந்தார். இருந்தாலும், இவர் பூப்பந்தாட்டத்தில் சாதிப்பதில் ஆர்வம் காட்டவில்லை எனவே இதை விட்டுவிட்டு தன் ஐசிஎஸ்சி பரீட்சைகளில் கவனம் செலுத்தினார்.
விளம்பரப் படம்
கல்லூரியில் படிக்கும் பொழுதே, படுக்கோன் விளம்பரத் துறையை தன் பணிதுறை ஆக்கிக்கொண்டார். பல ஆண்டுகளாக, இவர் விளம்பரம் செய்த இந்திய வர்த்தக குறிகளின் பெயர்கள் லிரில், டாபர் லால் பவுடர், குளோஸ் அப் டூத் பேஸ்ட் (close up tooth paste) மற்றும் லிம்கா, மற்றும் இந்திய நகைகளின் சில்லறை வர்த்தக நகைக்கான ஷோவின் "வியாபார தூதர்" ஆவார். ஒப்பனை பொருள் ஸ்தாபனமான மேபலின் இவரைத் தன் சர்வதேச பிரதிநிதியாக்கியது.
கிங்க்ஃபிஷரின் ஐந்தாவது ஆண்டு பாஷன் விருதுகளில் "இந்த ஆண்டு மாடல்" என்ற விருது இவருக்கு வழங்கப்பட்டது. அதன் பிறகு, இவர் கிங்க்ஃபிஷரின் ஒரு மாடலாக தேர்ந்தெடுக்கப்பட்டார். நீச்சலுடை 2006 இன் நாள்காட்டி மற்றும் ஐடியா ஜீ பாஷன் விருதுகளில் இரண்டு பரிசு கோப்பைகள் வென்றார்: "இவ்வாண்டின் விளம்பர அழகி - (வர்த்தக வேலைகள்)" மற்றும் "ஆண்டின் புதிய முகம்". படுக்கோன் கிங்க்ஃபிஷர் ஏர்லைன்ஸ் மற்றும் லெவி ஸ்ட்ராஸ் மற்றும் டிசொட் எஸ்எ இன் வியாபார தூதராகவும் தேர்ந்தெடுக்கப்பட்டார்.
நடிப்பு
விளம்பரத்துறையில் வெற்றிக்கண்ட படுகோன் பிறகு நடிப்பு திரைக்கு சென்றார். இவர் ஹிமேஷ் ரேஷம்மியா அவர்களால் ஆப் கா சரூர் என்ற தனிப்பட்ட பாப் ஆல்பத்தில் நாம் ஹாய் தேரா என்ற வீடியோ இசையில் நடிக்க ஆரம்பித்தார்.
2006 இல், படுக்கோன் தன் சினிமா அரங்கேற்றத்தை ஐஸ்வர்யா என்ற கன்னடப் படத்தில் நடிகர் உபெந்திராவுக்கு சோடியாக நடித்தார். இதன் பிறகு இவர் பாலிவுட்டில் 2007 இல் சர்வதேச அளவில் வெற்றிபெற்ற ஃபரா கானின் ஓம் ஷாந்தி ஓம் படத்தில் ஷாருக் காக்கு எதிராக நடித்தார். இந்த படம் இவரை முதலில் 1970 இன் நட்சத்திரம் ஷாந்தி பிரியாவாகவும் பின்னர் சந்தியா, ஷாந்தி பிரியாவை போல நிகரான தோற்றமுடைய ஒரு இளம் பெண்ணாகவும் காட்டியது. இவருடைய இந்த செயல்பாடு இவருக்கு நல்ல வரவேற்பை தந்து பிலிம் பேரின் சிறந்த பெண் அறிமுக நடிகை விருதை பெற்று தந்தது. இதனுடன் இவருக்கு முதல் பிலிம் பேரின் சிறந்த நடிகைக்கான விருதுக்கு தேர்ந்தெடுக்கப்பட்டார். Indiafm.com இருந்து தரன் ஆதர்ஷ் கூறியது, "தீபிகாவிடம் நட்சத்திரமாகும் அனைத்து திறனும் உள்ளது - தோற்றம், மனோபாவம் மற்றும் அவர் மிக திறமை பெற்றவர். எஸ்ஆர்கே(SRK) போல ஒரே சட்டத்தில் நின்றுக்கொண்டு சரியாக பெறுவது என்பது சாதாரண சாதனை அல்ல. இவர் காற்றில் இருந்து திடீரென வருகிறார்!."
படுக்கோன் அடுத்து தோன்றியது சித்தார்த் ஆனந்தின் பச்ன ஏ ஹசினோ (2008), ரன்பீர் கபூருடன், அதன் பிறகு வார்னர் பிரதர்ஸ் - பாலிவுட் கூட்டில் ஜனவரி 16, 2009 இல் வெளிவந்த சாந்தினி சௌவ்க் டு சைனா. ஜனவரி 2009 முதல் இவர் இம்தியாஸ் அலியின் லவ் ஆஜ் கல் திரைப்படத்தில் பணிபுரிகிறார்.
பிலிம்பேர் விருதுகள்
வெற்றியாளர்
தேர்ந்தெடுக்கப்பட்ட
திரை நட்சத்திர விருதுகள்
வெற்றியாளர்
ஜீ சினே விருதுகள்
வெற்றியாளர்
தேர்ந்தெடுக்கப்பட்ட
ஐஐஎப்ஏ விருதுகள்
வெற்றியாளர்
தேர்ந்தெடுக்கப்பட்ட
ஸ்டார் டஸ்ட் விருதுகள்
தேர்ந்தெடுக்கப்பட்ட
அப்சரா பட மற்றும் தொலைகாட்சி தயாரிப்பாளர்களின் கில்ட் விருதுகள்
வெற்றியாளர்
சர்ச்சை
இவர் நடித்த பத்மாவதி படமானது சர்ச்சையை ஏற்படுத்தியது. அந்த படத்தில் திரௌபதி அம்மனை இழிவுப்படுத்தியதாக கருதி, சில அமைப்பினர் இந்தப் படத்திற்கும் மற்றும் இவருக்கும் கடும் எதிர்ப்புகளை தெரிவித்தனர் மற்றும் தீபிகா படுகோண் தலையை வெட்டி எடுத்து வருபவர்களுக்கு 5 கோடி தரப்படும் எனக்கூறி சர்ச்சைகளை ஏற்படுத்தினர்.
வெளி இணைப்புகள்
பகுப்பு:கன்னடத் திரைப்பட நடிகர்கள் பகுப்பு:1986 பிறப்புகள் பகுப்பு:கன்னடத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:கூகுள் தமிழாக்கம்-இந்தித் திரைப்படம்
நீரியலில் முகடு
நீரியலில் முகடு என்பது ஒரு குறிப்பிட்ட புள்ளிக்கு (மேற்கோள் புள்ளி,அல்லது இயற்பியல் மாட்டேற்றுப்புள்ளி) மேலே உள்ள மீப்பெரு மட்டத்தை ஒரு குறிப்பிட்ட கால அளவில் ஒரு ஆறு அடைவதாகும். இச்சொல் வழக்கமாக வெள்ளப்பெருக்கு நிகழ்வுகளிலும் மற்றும் தரைமட்டத்திலிருந்தும் வரையறுக்கப்படுகிறது.
பகுப்பு:இயற்பியல்
நீதி தேவன்
நீதி தேவன் 1971 ஆம் ஆண்டு வெளிவந்த தமிழ்த் திரைப்படமாகும். ஆர். தேவராஜன் இயக்கத்தில் வெளிவந்த இத்திரைப்படத்தில் ஜெய்சங்கர், நிர்மளா மற்றும் பலரும் நடித்துள்ளனர்.
பகுப்பு:1971 தமிழ்த் திரைப்படங்கள்‎
பஹோரிபந்து (சட்டமன்றத் தொகுதி)
பஹோரிபந்து (சட்டமன்றத் தொகுதி) (தொகுதி எண் : 094) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி கட்னி மாவட்டத்தில் அமைந்துள்ளது.
தற்போதைய சட்டமன்ற உறுப்பினர்
பஹோரிபந்து சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த பிரபாத் பாண்டே இருக்கிறார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:கட்னி மாவட்டம்
குருச்சேத்திரப் போர்
குருச்சேத்திரப் போர் மகாபாரதக் காவியத்தில் (இதிகாசம்) நடக்கும் ஒரு முக்கியமான நிகழ்வாகும். இப்போர் அத்தினாபுரம் அரியணைக்காக பங்காளிகளான கௌரவர்களுக்கும் பாண்டவர்களுக்கும் இடையே குருச்சேத்திரம் என்ற இடத்தில் நடைபெற்றது. இவ்விடம் தற்போதைய ஹரியானா மாநிலத்தில் உள்ளது. இப்போரானது 18 நாட்கள் நடைபெற்றது. போரின் இறுதியில் பாண்டவர்கள் வென்றனர்.
போருக்கான காரணங்கள்
அத்தினாபுரத்தின் சூதாட்டமண்டபத்தில் துரியோதனனுக்கும், தருமருக்கும் இடையே நடந்த சூதாட்டத்தில், தருமர், தனது இந்திரப்பிரஸ்தம் நாட்டையும், தன்னையும், தன் சகோதரர்களான வீமன், அருச்சுனன், நகுலன், சகாதேவன் மற்றும் தங்கள் மனைவி திரெளபதியையும் துரியோதனனிடம் பணயமாக வைத்து தோற்றான்.
பீஷ்மர், விதுரன், துரோணர், கிருபர் மற்றும் அத்தினாபுர மன்னன் திருதராட்டிரன் ஆகியவர்களின் ஆலோசனைப்படி, சூதாட்டத்தில் தோற்ற பாண்டவர்கள் 12-ஆண்டு காடுறை வாழ்க்கையும், ஒரு வருட தலைமறைவு வாழ்க்கையும் மேற்கொள்ள வேண்டும் என்றும், ஒரு வருட தலைமறைவு வாழ்க்கையின் போது பாண்டவர்கள் கண்டு கொள்ளப்பட்டால் மீண்டும் 12-ஆண்டு காடுறை வாழ்வு மேற்கொள்ள வேண்டும் என்றும் கௌரவர்களுக்கும், பாண்டவர்களுக்கும் ஒப்பந்தம் ஆயிற்று. இந்த ஒப்பந்தத்தை நிறைவேற்றினால் மட்டுமே சூதாட்டத்தில் இழந்த நாடு மீண்டும் பாண்டவர்களுக்கு கிடைக்கும் என்று பாண்டவர்களுக்கு நினைவுபடுத்தப்பட்டது.
ஒப்பந்தப்படி, 12-ஆண்டு காடுறை வாழ்வும், ஒராண்டு தலைமறைவு வாழ்வு முடிந்தவுடன், பாண்டவர்கள் தாங்கள் சூதில் இழந்த நாட்டை கேட்டு ஸ்ரீகிருஷ்ணரை, அத்தினாபுர மன்னன் திருதராட்டினரிடம் தூது அனுப்பினர். கிருஷ்ணரின் கோரிக்கையை துரியோதனன் ஏற்கவில்லை. காரணம் பாண்டவர்கள் ஒராண்டு தலைமறைவு வாழ்வின் போது தான் அருச்சுனனை கண்டு கொண்டதால், பாண்டவர்கள் மீண்டும் 12-ஆண்டு காடுறை வாழ்வு மேற்கொள்ள வேண்டும் என வலியுறுத்தினான்.
ஆனால் பகவான் ஸ்ரீகிருஷ்ணர் திருதராட்டிரரிடம், பாண்டவர்களுக்கு ஐந்து ஊர்கள் அல்லது ஐந்து கிராமங்கள் அல்லது ஐந்து வீடுகளாவது வழங்க வேண்டும் என கோரிக்கை வைத்தார். துரியோதனன் பாண்டவர்களுக்கு ஊசி முனை அளவு கூட இடம் அளிக்க முடியாது என ஆணவமாக பேசி, தூது வந்த கிருஷ்ணரை அவமதித்து அனுப்பு விட்டான். பின்னர் பாண்டவர்கள் கௌரவர்களுடன் போரிட்டு இழந்த நாட்டை மீட்பது என முடிவு செய்தார்கள்.
போரில் நடுநிலை வகித்தவர்கள்
right|thumb|300px|குருச்சேத்திரப் போர்க் காலத்திய இந்தியா பலராமன், விதுரன், மற்றும் விதர்ப்ப நாட்டு மன்னர் உருக்மி.
கௌரவர்களின் கூட்டணிப் படைகள்
கௌரவர்களின் கூட்டணிப்படையில் முக்கியமானவர்கள், பீஷ்மர், துரோணர், கிருபர், துரியோதனன், கர்ணன், துச்சாதனன், விகர்ணன், துச்சலையின் கணவனாக சிந்து நாட்டரசன் ஜயத்திரதன், சகுனி, காந்தார சகுனியின் மகன் உல்லூகன், சல்லியன், பர்பரிகன், பூரிசிரவஸ், பாக்லீகர்கள்,  பிராக்ஜோதிசத்தின் பகதத்தன், நிசாதர்கள்,  திரிகர்த்தர்களின் சுசர்மன், சம்சப்தகர்கள், காம்போச அரசன் சுதக்சினன், அவந்தி நாட்டு விந்தன் மற்றும் அனுவிந்தன், கேகய நாட்டு ஐந்து இளவரசர்கள், கலிங்கர்கள், ஆந்திரர்கள், யவனர்கள், சகர்கள் காம்போஜர்கள், மகிஷ்மதி, கிருதவர்மன் தலைமையிலான துவாரகையின் நாராயணீப் படையும்  மற்றும்  11  அக்குரோணி படையணிகள் கொண்ட தேர்ப்படை, குதிரைப்படை மற்றும் கலாட் படைவீரர்கள் இருந்தனர். மொத்தம் 11 அக்ரோணி படையணிகளில் 24,05,700 படைகள் கௌரவர் அணியில் போர் புரிய இருந்தனர்.கௌரவர்கள் படைகளின் தலைவராக பேரிளவரசர் பீஷ்மர் நியமிக்கப்பட்டார். கௌரவர் படைகளின் அரசராக களத்தில் இல்லாத அஸ்தினாபுர அரசர் திருத்திரட்டினான் இருந்தார். களத்தில் கௌரவர் படைகளின்  முழு நிர்வாகியாக அஸ்தினாபுர முதல் இளவரசன் துரியோதனன் இருந்தான். பீஷ்மர் களத்தில் உள்ளவரை "அங்க" தேசத்து அரசன் கர்ணன் களம் புக மறுத்துவிட்டார். சகுனி கௌரவப்படையணிகளுக்கு போர்த் தந்திரங்கள் தலைமை சூத்திரதாரியாக சொல்லிக் கொடுத்தார். சேர நாட்டு மன்னன் “உதியஞ்சேரல்” கௌரவப்படைகளுக்கு உணவு அளித்தார் என்றும் அதனால் உதியஞ்சேரனனை “பெருஞ்சோற்று உதியஞ்சேரலாதன் என்று அழைக்கப்பட்டார் என்று பழந்தமிழ் பாடல் ஒன்றில் குறிக்கப்பட்டுள்ளது. கௌரவர்  படைகளின் குறிக்கோள், பாண்டவர்கள் ஐவரையும் கொல்ல வேண்டும். குறைந்தது தர்மனை கைது செய்து பாண்டவர் குடும்பத்தை நிரந்தரமாக வனவாசம் அனுப்பவேண்டும்.
பாண்டவர்களின் கூட்டணிப்படைகள்
பாண்டவர் கூட்டணிப் படையில் முக்கியமாகப் பாஞ்சால அரசன் துருபதன், அவர் மகன்கள் திருட்டத்துயும்னன் மற்றும் சிகண்டி, அபிமன்யு, கடோற்கஜன், அரவான், உபபாண்டவர்கள், மத்சய நாட்டு  விராடன் மற்றும் அவர் மகன்களான உத்தரன், சுவேதன் மற்றும் சோமதத்தன், விருஷ்ணி குலத்தின் சாத்தியகி, காசி நாட்டு மன்னன், கேகயர்கள், சேதி நாட்டு சிசுபாலன் மகன் திருஷ்டகேது, மகத நாட்டு ஜராசந்தன் மகன் சயத்சேனன், நீலனின் மகிஷ்மதி நாட்டுப் படைகள், பாண்டியர்கள்  மற்றும் போர்க்கருவி ஏந்தாத ஸ்ரீகிருஷ்ணருடன்  7 அக்குரோணி கொண்ட பெரும் படையணிகள் 15,30,900 படைகளுடன் போரிட இருந்தனர். பாண்டவர்களின் படைகளுக்கு தலைமைப்படைத் தலைவராக திருட்டத்துயும்னன் நியமிக்கப்பட்டான். பாண்டவ படைகளின் அரசனாக முன்னாள் பேரரசர் யுதிஷ்டிர தர்மன் இருந்தார்.பாண்டவப் படைகளுக்கு போர்த்தந்திரங்களை கூற தலைமை சூத்திரதாரியாக கிருஷ்ணர் இருந்தார். ஆனால் கிருஷ்ணர் இப்போரில் ஆயுதம் ஏந்தாமல் பார்த்தனுக்கு சாரதியாக செயல்பட்டார். பாண்டவ படைகளின் குறிக்கோள், போரில் வென்று அஸ்தினாபுரத்தை ஆட்சி செய்ய வேண்டும். இளவரசன் பீமன் 100 கௌரவர்களையும் கொல்ல சபதம் செய்திருந்தான்.
ஒரு அக்குரோணி படையணியின் கணக்கீடு
ஒரு அக்குரோணி படை என்பது, காலாட் படை வீரர்கள் 1,09,350, குதிரைகள் 65,610, தேர்கள் 21,870, யாணைகள் 21,870 ஆக மொத்தம் 2,18,700 எண்ணிக்கை கொண்டது. இது போன்று கௌரவர்அணியில் 11 அக்ரோணி படைகளும், பாண்டவர் அணியில் 7 அக்ரோணி படைகளும் இருந்தன். இரு அணிகளில் இருந்த 18 அக்குரோணி படைகளின் மொத்த எண்ணிக்கை 39,36,600 ஆகும்.
போர் விதிமுறைகள் வகுத்தல்
பீஷ்மர் வகுத்த இப்போர்விதிகளை கௌரவப் படையினரும், பாண்டவப் படையினரும் ஏற்றுக் கொண்டனர். ஆனால் இந்தப் போர் விதிகளை, அபிமன்யுவின் வீரமரணத்திற்குப் பின் இரு அணியினரும் கடைப்பிடிக்கவில்லை.
படையணி அமைப்புகள் (வியூகங்கள்) வகுத்தல்
வியாசரின் மகாபாரத இதிகாசத்தின்படி, தர்மச்சேத்திரமான குருச்சேத்திரத்தில் பாண்டவர் அணிப் படைகளுக்கும், கௌரவர் அணிப் படைகளுக்கும் நடந்த போரில், அணிகளின் தலைமைப் படைத்தலைவர்கள், தங்கள் படைகளை, தற்காத்துக் கொள்வதற்கும், எதிரிப் படைகளை தாக்கி அழிப்பதற்கும் பல்வேறு சிறப்பு வடிவத்தில் தங்கள் படைகளை (வியூகம்) அமைத்துக் கொண்டு போரிட்டனர். படை அமைப்புகளின் (வியூகம) பெயர்கள்:
சஞ்சயன் ஞானக்கண் பெறுதல்
கண் பார்வையற்ற திருதராட்டிரனுக்கு குருச்சேத்திரப் போர்களக் காட்சிகளை அத்தினாபுர அரண்மனையில் இருந்தாவாறே பார்க்கும் பொருட்டு வியாசர் ஞானக்கண் வழங்க முன் வந்தார். ஆனால் கோரமான போர்க்களக் காட்சிகளை பார்க்க விரும்பாத காரணத்தினால், தனது தேரோட்டியான சஞ்சயனுக்கு அந்த ஞானக்கண் வழங்குமாறு வேண்டினார். வியாசரும் சஞ்சயனுக்கு ஞானக்கண் வழங்கி அவர் மூலம் திருதராட்டிரனுக்கு குருச்சேத்திரப் போர்களக் காட்சிகள் விளக்கப்பட்டது.
போர்க்களத்தில் கீதா உபதேசம்
right|thumb|குருச்சேத்திரப் போர்களத்தில் கிருஷ்ணர், அருச்சுனனுக்கு கீதை அருளுதல். படம் கி. பி., 1830
குருச்சேத்திரப் போர்க்கள காட்சிகள்
பதினெட்டு நாள் நடந்த குருசேத்திரப் போர் மகாபாரதத்தில் பீஷ்ம பருவம், துரோண பருவம், கர்ண பருவம், சல்லிய பருவம் மற்றும் சௌப்திக பருவம் எனும் ஐந்து பர்வங்களில் விளக்கப்படுகிறது. படைத்தலைவர்களை, அவரவர்களின் போர்த்திறனுக்கு ஏற்றபடி மகாரதர்கள், அதிரதர்கள் மற்றும் அர்த்தரதர்கள் என வகைப்படுத்தி அவர்களின் கீழ் படையணிகளை நிறுத்தி இருந்தனர். போரில் வெற்றி பெற அரவானைப் பலி கொடுத்தனர். போர் துவங்குவதற்கு முன், ஒரு அணியிலிருந்து வேறு அணிக்கு மாற விரும்புபவர் மாறலாம் என தருமர் கூற, திருதராட்டினரின் இரண்டாம் மனைவியின் மகன் யுயுத்சு கௌரவர் அணியிலிருந்து, பாண்டவர் அணிக்கு மாறி அவர்கள் சார்பாக போரிட்டான். முதலில் பீஷ்மர் தனது சங்கை ஊத, பின் மற்றவர்கள் தத்தமது சங்குகளை ஊதிப் போருக்கு ஆயத்தமாயினர்.
பீஷ்ம பர்வம்
thumb|right|200px|குருச்சேத்திரப் போர் குருச்சேத்திரப் போரில் முதல் பத்து நாட்கள் கௌரவர்களின் தலைமைப் படைத்தலைவராக இருந்து பீஷ்மர் நடத்திய போர்கள் முதல் அவர் அம்புப் படுக்கையில் விழுந்தது வரை இது விவரிக்கிறது. பீஷ்மரின் ஆணைப்படி, கர்ணன் முதல் பத்துநாள் போரில் கலந்து கொள்ளவில்லை.
இப்பர்வத்தில் பகவத் கீதை ஸ்ரீகிருஷ்ணரால் அருச்சுனனுக்கு அருளப்பட்டது.
போரில் பாண்டவர் படைகள் அபிமன்யுவால் காக்கப்பட்டும், சாந்தனு- கங்கையின் மகன் பீஷ்மரின் அம்புகளால் பலத்த சேதமடைந்தது. விராடனின் மகன்களான உத்தரனும், சுவேதனும், சல்லியனாலும், பீஷ்மராலும் கொல்லப்படுகின்றனர்.